

**ANYKŠČIŲ RAJONO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL FINANSINĖS PARAMOS, DIEGIANT anykščių RAJONE MEDŽIOJAMŲJŲ GYVŪNŲ DAROMOS ŽALOS PREVENCINES PRIEMONES, TVARKOS APRAŠO TVIRTINIMo**

2015 m. rugpjūčio 21 d. Nr. 1-AĮ - 530

Anykščiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, siekdamas tinkamai įgyvendinti Lietuvos Respublikos savivaldybių aplinkos apsaugos rėmimo specialiosios programos įstatymo 4 straipsnio pakeitimo įstatymą bei atsižvelgdamas į 2015 m. liepos 3 d. Anykščių rajono savivaldybės administracijos direktoriaus įsakymu Nr. 1-AĮ-432 „Dėl darbo grupės sudarymo“ sudarytos darbo grupės 2015-08-14 protokolinį siūlymą Nr. 1-VL-68:

1. T v i r t i n u Finansinės paramos, diegiant Anykščių rajone medžiojamųjų gyvūnų daromos žalos prevencines priemones, teikimo tvarkos aprašą (pridedama).

2. P r i p a ž į s t u n e t e k u s i u g a l i o s Anykščių rajono savivaldybės administracijos direktoriaus 2004 m. gegužės 31 d. įsakymą Nr. AĮ-374 „Dėl medžiojamųjų gyvūnų daromos žalos prevencinių priemonių diegimui Anykščių rajone finansinės paramos teikimo tvarkos“.

Administracijos direktoriaus pavaduotojas,

pavaduojantis administracijos direktorių Saulius Rasalas

PATVIRTINTA

Anykščių rajono savivaldybės

administracijos direktoriaus

2015 m. rugpjūčio 21 d.

įsakymu Nr. 1-AĮ-530

**FINANSINĖS PARAMOS, DIEGIANT ANYKŠČIŲ RAJONE MEDŽIOJAMŲJŲ GYVŪNŲ DAROMOS ŽALOS PREVENCINES PRIEMONES, TEIKIMO TVARKOS APRAŠAS**

**I. SKYRIUS**

**BENDRIEJI NUOSTATAI**

1. Finansinės paramos, diegiant Anykščių rajone medžiojamųjų gyvūnų daromos žalos prevencines priemones, teikimo tvarkos aprašas (toliau – Aprašas) reglamentuoja diegti medžiojamųjų gyvūnų daromos žalos prevencines priemones (toliau – Prevencinės priemonės) finansinės paramos teikimą Anykščių rajono savivaldybės teritorijoje.

2. Finansavimo pagal Aprašą vykdymo terminas – kalendoriniai metai.

3. Prevencinių priemonių finansinės paramos teikimą Anykščių rajone koordinuoja Anykščių rajono savivaldybės administracijos (toliau – Administracija) Vietinio ūkio ir turto valdymo skyrius (toliau – Vietinio ūkio ir turto valdymo skyrius).

4. Šio Aprašo nuostatos netaikomos atlyginti medžiojamųjų gyvūnų padarytą žalą.

5. Šiame Apraše vartojamos sąvokos:

5.1. **Paraiška** – fizinio, juridinio asmens ar bendras (kooperavimosi atveju) užpildytas prašymas, kuriame prašoma finansuoti planuojamas diegti Prevencines priemones, kuriomis siekiama išvengti medžiojamųjų gyvūnų daromos žalos (toliau – Paraiška) (1 priedas).

5.2. **Pareiškėjas** – žemės sklypo, kuriame medžioklė nėra uždrausta, savininkas, valdytojas ar naudotojas, teikia Paraišką diegti Prevencines priemones (toliau – Pareiškėjas).

5.3. **Prioritetas (pirmenybė)** – svarbiausios veiklos kryptys, kurias kiekvienais

kalendoriniais metais gali nustatyti paraiškų vertinimo komisija ir viešai skelbia spaudoje bei tinklalapyje: www.anyksciai.lt.

**II. SKYRIUS**

**FINANSAVIMO OBJEKTAS**

6. Finansiškai remiamos žemės sklypų, kuriuose medžioklė nėra uždrausta, savininkų, valdytojų ir naudotojų, įgyvendinamos Prevencinės priemonės:

6.1. repelentų pirkimas;

6.2. želdinių ir žėlinių apdorojimo repelentais darbai;

6.3. želdinių ir žėlinių aptvėrimo tvoromis ir atlikti šiuos darbus reikalingų medžiagų

pirkimas;

6.4. medeliams (miško tikslinėms medžių rūšims vadovaujantis Lietuvos Respublikos aplinkos ministro 2008 m. balandžio 14 d. įsakymu Nr. D1‑199 „Dėl miško atkūrimo ir įveisimo nuostatų“ patvirtintais miško atkūrimo ir įveisimo nuostatais) individualių apsaugos priemonių pirkimas ir jų įrengimas;

6.5. laukinių gyvūnų natūralias mitybos sąlygas gerinančių želdinių (pvz., paprastoji kriaušė, miškinė obelis, paprastasis ąžuolas, karklas, gluosnis, drebulė, šermukšnis, europinis ir karpotasis ožekšnis ir pan.) pirkimas ir įveisimas;

6.6. daugiamečių aukštaūgių augalų (pvz., zuikiakrūmis, topinambas (bulvinė saulėgrąža), kmynai, ir pan.) pirkimas ir įrengimas aikštelių, gerinančių laukinių gyvūnų natūralias mitybos sąlygas ir suteikiančių jiems prieglobstį;

6.7. specialieji miško kirtimai, kurių tikslas – papildomas elninių žvėrių maitinimas žiemą;

6.8. papildomo elninių žvėrių šėrimo miško kirtimo atliekomis darbai;

6.9. miško aikščių šienavimas, kuriuo siekiama miško aikštes išlaikyti patraukliomis elninių žvėrių mitybos vietomis, ir nupjautos augalijos krovimas į krūvas;

6.10. neperspektyvių bebraviečių ardymo darbai;

6.11. kitos priemonės, padedančios išvengti medžiojamųjų gyvūnų daromos žalos.

**III. SKYRIUS**

**LĖŠOS IR JŲ PASKIRSTYMAS**

7. Lėšos, Prevencinėms priemonėms finansuoti medžiojamųjų gyvūnų daromą žalą,

planuojamos ir naudojamos iš Savivaldybės aplinkos apsaugos rėmimo specialiosios programos (toliau – Specialioji programa). Lėšas sudaro medžioklės plotų naudotojų mokesčiai, mokami įstatymų nustatytomis proporcijomis ir tvarka už medžiojamųjų gyvūnų išteklių naudojimą.

8. Paraiškas vertina Savivaldybės administracijos direktoriaus įsakymu sudaryta Finansinės

paramos, diegiant Anykščių rajone medžiojamųjų gyvūnų daromos žalos prevencines priemones, teikimo komisija (toliau – Komisija).

9. Administracijos direktorius, atsižvelgęs į Komisijos siūlymą, įsakymu skiria lėšas diegti

konkrečias prevencines priemones.

10. Šio Aprašo 7 punkte nurodytos lėšos naudojamos kompensuoti 6 punkte nurodytų įdiegtų prevencinių priemonių išlaidas.

11. Einamųjų metų nepanaudotų lėšų likutis perkeliamas į kitus metus.

**IV. SKYRIUS**

**FINANSINĖS PARAMOS ĮGYVENDINTOMS PREVENCIJOS PRIEMONĖMS NAUDOJIMAS**

12. Paraiškos (1 priedas) teikiamos 2 (dviem) egzemplioriais bei registruojamos

Administracijos priimamajame „Viename langelyje“ 2015 m. iki rugsėjo 4 d., kiekvienais ateinančiais kalendoriniais metais iki gegužės 1 d.

13. Pareiškėjas gali būti tiek juridinis, tiek fizinis asmuo arba jų grupės. Pareiškėjas tai

privalo nurodyti Paraiškoje, o finansavimas skiriamas juridiniam, fiziniam asmeniui ar grupės įgaliotam asmeniui, atsakingam už Paraiškos įgyvendinimą.

14.Pareiškėjas Paraiškoje nurodo numatomų vykdyti Prevencinių priemonių pobūdį, terminus, apimtis ir lėšas (sąmatą), reikalingas įgyvendinti priemones.

15. Teikiama Paraiška (1 priedas), įgyvendinti 6.10. punkte nurodytą prevencinę priemonę, turi būti suderinta raštu su medžioklės ploto vieneto naudotoju.

16.Finansinė parama Pareiškėjui teikiama kompensavimo principu, t.y. prevencinių priemonių įdiegimo išlaidos kompensuojamos tiktai Pareiškėjo lėšomis įvykdžius Paraiškoje numatytus darbus, paslaugas ar įsigijus prekes, pagrįstas išlaidų pagrindimo ir mokėjimo įrodymo dokumentais.

17. Jei paraiškose nurodomos lėšos, reikalingos įgyvendinti Prevencijos priemones, viršija

Specialiosios programos konkrečiais metais įgyvendinti Prevencijos priemones planuotas tikslines lėšas, jos paskirstomos proporcingai turimoms lėšoms.

18. Paraiškas, įgyvendinti planuojamas Prevencijos priemones, vertina ir lėšas, gauti finansinę

Paramą, siūlo Komisija.

19. Apie numatytą skirti finansinę paramą Paraiškas pateikę sklypų savininkai, valdytojai,

naudotojai informuojami per 10 darbo dienų po Komisijos sprendimo priėmimo, bet ne vėliau kaip iki birželio 24 dienos.

20. Įdiegtų Prevencinių priemonių išlaidos kompensuojamos įvykdžius Paraiškoje numatytus

darbus, patikslinus turėtas išlaidas ir pasirašius darbų perdavimo-priėmimo aktą (2 priedas).

21. Įdiegtų Prevencinių priemonių darbų perdavimo ir priėmimo aktą pasirašo seniūnijos,

kurioje yra žemės sklypas, seniūnas ir žemės sklypo savininkas, valdytojas ar naudotojas, įdiegęs prevencines priemones.

22. Pareiškėjai, įgyvendinę prevencines priemones, Administracijai **ne vėliau kaip iki einamųjų metų gruodžio 1 d.** pateikia prašymą kompensuoti patirtas išlaidas, darbų perdavimo-priėmimo aktą (2 priedas), mokėjimo dokumentus, įrodančius medžiagų, paslaugų ar darbų pirkimą.

23. Jei Komisija nustato, kad finansinės paramos medžiojamųjų gyvūnų daromos žalos

prevencijos priemonių įgyvendinimo darbų perdavimo ir priėmimo akte prevencijos priemonės apimtys neatitinka paraiškoje nurodytų apimčių, lėšos savininkams, valdytojams ir naudotojams skiriamos tik už atliktus darbus.

24. Įgyvendintoms prevencinėms priemonėms patirtos išlaidos iš Specialiosios programos nekompensuojamos, jei jų įgyvendinimui skirtas finansavimas iš kitų programų ar Europos Bendrijų fondų.

25. Lėšos, kompensuoti konkrečių Prevencijos priemonių įgyvendinimą, skiriamos

Administracijos direktoriaus įsakymu, atsižvelgiant į Komisijos siūlymą ir neviršijant Specialiojoje programoje medžiojamųjų gyvūnų daromos žalos Prevencijos priemonėms numatytų lėšų.

**V. SKYRIUS**

**BAIGIAMOSIOS NUOSTATOS**

26. Savininkai, valdytojai ir naudotojai atsako už pateiktų duomenų teisingumą įstatymų

nustatyta tvarka.

27. Ginčai dėl Paraiškų priėmimo ir lėšų skyrimo nagrinėjami įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Medžiojamųjų gyvūnų daromos žalos prevencinių

priemonių diegimo Anykščių rajone finansavimo tvarkos aprašo, 1 priedas

**PARAIŠKA**

**DĖL MEDŽIOJAMŲJŲ GYVŪNŲ DAROMOS ŽALOS**

**PREVENCINIŲ PRIEMONIŲ DIEGIMO FINANSAVIMO 20\_\_\_METAIS**

\_\_\_\_\_\_\_\_\_\_\_\_\_\_\_\_\_\_\_

(data)

Žemės sklypo savininkas, valdytojas, naudotoja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonas, faksas, el. paštas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vadovaudamasis Tvarkos aprašu, patvirtintu Anykščių rajono savivaldybės administracijos direktoriaus įsakymu 20\_\_\_\_\_\_\_\_ metais planuoju įgyvendinti šias medžiojamųjų gyvūnų daromos žalos

prevencines priemones:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(medžioklės plotų vieneto pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žemės sklypo kadastrinė vieta, Nr., plotas;

miško ūkio paskirties sklypams papildomai nurodoma: girininkija, kvartalo ir sklypo Nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| (prevencinės priemonės(-ių) pavadinimas(-ai) pagal aprašo 6.1- 6.11punktus) | 6. ... |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prevencinės(-ių) priemonės(-ių) charakteristikos, apimtys, plotas, ha ir pan.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| (planuojamos lėšos, reikalingos prevencinei(-ėms) priemonei(-ėms) įgyvendinti) |  |
| (prevencinės(-ių) priemonės(-ių) įvykdymo terminas(-ai) |  |

Prie Paraiškos pateikiu šiuos dokumentus:

1. Žemės sklypo planą (-us) ar schemą (-as), kuriuose nurodomos planuojamos prevencinės priemonės.

2. Žemės sklypo nuosavybę, valdymo ar naudojimo teisę patvirtinančius dokumentus.

3. Detalų numatomų atlikti darbų aprašymą su preliminariais skaičiavimais (sąmatą).

4. Asmens įgaliojimą (jeigu paraiška pateikta grupės) grupės vardu vykdyti paraiškoje numatytas veiklas bei visus finansinius įsipareigojimus.

5. Kitus dokumentus:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pareiškėjas (ai) (parašas) (data)

**A.V.**

Medžiojamųjų gyvūnų daromos žalos prevencinių

priemonių diegimo Anykščių rajone projektų finansavimo tvarkos aprašo,

2 priedas

**MEDŽIOJAMŲJŲ GYVŪNŲ DAROMOS ŽALOS ĮDIEGTŲ PREVENCINIŲ PRIEMONIŲ DARBŲ PERDAVIMO – PRIĖMIMO**

**AKTAS**

\_\_\_\_\_\_\_\_\_\_\_\_\_\_\_\_

(data, Nr.)

Žemės sklypo savininkas, valdytojas, naudotojas (reikalingą pabraukti) perduoda, o ............................seniūnija įvertina ir priima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(medžioklės ploto vieneto pavadinimas, žemės sklypo kadastrinė vieta, Nr., plotas;

miško ūkio paskirties sklypams papildomai nurodoma: girininkija, kvartalo ir sklypo Nr.)

atliktus medžiojamųjų gyvūnų daromos žalos prevencinių priemonių įdiegimo darbus:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prevencinių priemonių pavadinimas, apimtis, plotas, atlikti darbai ir pan.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(įdiegtų prevencinių priemonių kompensuotinos išlaidos, Eur)

PRIDEDAMA.

Žemės sklypo planas (schema) su pažymėtomis įdiegtomis prevencinėmis priemonėmis (\_\_\_\_\_ lapai).

Dokumentai, patvirtinantys medžiagų įsigijimą, paslaugų ar darbų atlikimą (\_\_\_\_\_\_\_lapai).

Perdavė

Žemės sklypo savininkas, valdytojas, naudotojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(reikalingą pabraukti) (parašas) (vardas, pavardė)

Banko sąskaita (paramai pervesti)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priėmė

.............................. seniūnijos seniūnas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

**A. V.**